شه‌فه‌ق نيوز/ راپۆرته‌يليگ رووژنامه‌گه‌رى ئه‌ڵمانى جه‌خت له‌ به‌رزه‌وبوين شماره‌ى مناڵه‌يل په‌نابه‌ر بيسه‌روشوون كرد له‌ ولايه‌ت براندنبۆرغ له‌ خوه‌رهه‌ڵات ئه‌ڵمانيا ئه‌را 206 مناڵ له‌ ماوه‌ى ئمساڵ 2016.
له‌ى باوه‌ته‌و، رووژنامه‌ى دى فيلت له‌ زووان وزاره‌ت ناوخوه‌يى براندنبورغ ئه‌وه‌ ده‌رخست ك پۆليس هيمان هه‌ڵكه‌فتيگ ئه‌راى نه‌ويه‌ شوون ئه‌و 206 مناڵ بيسه‌روشوونه‌ بزانێد، ك 90 مناڵ له‌ليان وه‌ڕه‌گه‌ز ئه‌فغانيه‌و 30 مناڵيان سۆماڵى و 25يش سوورى.
جى باسه‌، ماڵپه‌ڕه‌يل تر ره‌ساننيش باس له‌وه‌ كردن ك له‌ساڵ 2015شماره‌ى مناڵه‌يل بيسه‌روشوونكرياگ 138 مناڵ بويه‌، يه‌يش له‌شوون ئه‌وه‌گ له‌ساڵ 2014 ته‌نيا 6 مناڵ بوين.
